Kalevan kisoissa Kuivisto on voittanut 800 metrillä Suomen-mestaruuden vuosina 2016, 2017, 2018, 2019, 2020 ja 2021 sekä hopeaa vuosina 2013, 2014 ja 2015 ja 1 500 metrillä kultaa vuosina 2017, 2018, 2019 ja 2020, hopeaa vuosina 2015 ja 2016 sekä pronssia vuosina 2013 ja 2014. Sisäratojen SM-kilpailuissa hän on saavuttanut 800 metrin juoksussa kultaa vuosina 2013, 2018, 2019 ja 2021, hopeaa 2016 ja pronssia 2015 sekä 1 500 metrin juoksussa kultaa vuosina 2019 ja 2021 sekä hopeaa 2015. Maastojuoksun SM-kilpailuissa hän voitti lyhyen matkan (4 km) kultaa vuonna 2020.